Rock-Ness Hanglemezbolt | Hírek | HIGHER POWER - januárban jelenik meg a brit hardcore csapat első albuma, amihez itt az első dal-premier!
HIGHER POWER - januárban jelenik meg a brit hardcore csapat első albuma, amihez itt az első dal-premier!
A leedsi Higher Power együttes '27 Miles Underwater' címmel látta el második nagylemezét.
A Higher Power friss lemezszerződést kötött a Roadrunner Records-szal, és bejelentette, hogy új albumuk, a '27 Miles Underwater' 2020. január 24-én szabadul a világra.
Az új album első nyilvános dala, a 'Seamless' lentebb meghallgatható. Ennek kapcsán így szól a közlemény: "A 'Seamless' az egyik utolsó dal volt, amit megírtunk erre a lemezre, de már amikor elkészült, abban a pillanatban tudtuk, hogy ez lesz az első dal, amit kiadunk ízelítőképpen. Ez a szám néhány rövid percben tökéletesen összegez mindent, amiről ez a lemez szól".
A Flatspot Records 2017. május 19-én jelentette meg a leedsi Higher Power együttes bemutatkozó nagylemezét. A Higher Power zenei gyökerei valahol az old-school NYHC és a West Coast-crossover műfaj között keresendő. A banda bemutatkozó, 'Soul Structure' című stúdióalbumát az "agresszió pozitív kifejezése" alapozza meg - a lemez pontosabban "a társadalmi ügyekkel és mentális problémákkal összefüggő düh és a frusztráció levezetésének kiváló platformja".
A 'Soul Structure' dalainak hangszeres témáit Misha Hering producelésében vették fel, a Holy Mountain Stúdióban; míg a vokálokat James Atkinson hangmérnökkel rögzítették, a Mutiny Stúdió falai között. A keverést Arthur Rizk (Salomons Gate), a maszterizálást pedig a neves Joel Grind (Toxic Holocaust) végezte. A lemez borító Sam Bailey nevéhez fűződik.
01. Can't Relate
02. Looking Inward
05. Four Walls Black
06. Between Concrete And Sky
09. Reflect
Íme a 'Can't Relate' című szám hivatalos klipje, valamint a 'Balance' és a 'Hole' audiója:
A megjelenés napján közzétették a 'Four Walls Black' című szám hivatalos klipjét is. Íme a premier:
A Higher Power jövőbeni turné-beosztása a Facebookon érhető el.